wannaphong/clean_thaiwikipedia huggingface dataset:
# ไอดอลมาสเตอร์ ซินเดอเรลล่า เกิลส์ U149
ไอดอลมาสเตอร์ ซินเดอเรลล่า เกิลส์ U149  เป็นซีรีส์มังงะญี่ปุ่นภาคแยกของ ดิ ไอดอลมาสเตอร์ ซินเดอเรลลาเกิร์ลส์ วิดีโอเกมจำลองสถานการณ์เล่นฟรีโดยไซเกมส์และบันไดนัมโกะสตูดิโอ ซีรีส์มังงะแต่งเรื่องและวาดภาพโดยเคียวโนะ เรื่องราวเกี่ยวกับเหล่าเด็กสาวที่มีความสูงน้อยกว่า 149 เซนติเมตรที่กลายมาเป็นไอดอล ซีรีส์อนิเมะโทรทัศน์ดัดแปลงผลิตโดยสตูดิโอไซเกมส์พิกเชอส์ เริ่มออกอากาศตั้งแต่วันที่ 6 เมษายนถึง 29 มิถุนายน พ.ศ. 2566 

 สื่อ 
 มังงะ 

 อนิเมะ 

 รายชื่อตอน 

 หมายเหตุ
# อัตสึโกะ เอโนโมโตะ
อัตสึโกะ เอโนโมโตะ (, 1 พฤศจิกายน 1979 –) เป็นนักพากย์ นักร้อง นักจัดรายการวิทยุ และผู้บรรยายชาวญี่ปุ่น เกิดที่โตเกียว ส่วนสูง 155 ซม. ปัจจุบันไม่ได้สังกัดสำนักงานนักพากย์ใด

 ผลงานพากย์ 
 เรื่องธรรมดาของเธอกับฉัน (มิยาซาวะ ยุกิโนะ)
 สื่อรักจากต่างดาว (โคนิชิ อายะ)
 สมองกลนักสู้ (สึซึฮาระ มิซากิ)
 กัปตันซึบาสะ (นากาซาวะ ซานาเอะ)
 มหัศจรรย์สาวน้อยพริตตี้เคียว สแปลช☆สตาร์ (มิโช ไม)
 คลันนาด (มิยาซาวะ ยุกิเนะ)
# นานาโอะ
นานาโอะ อาจหมายถึง

 นานาโอะ (เมือง) - นครในจังหวัดอิชิกาวะ
 นานาโอะ (ยูทูบเบอร์) - ยูทูบเบอร์ชายชาวญี่ปุ่น
 นานาโอะ (นางแบบ) - นางแบบชาวญี่ปุ่น มีชื่อจริงว่า นานาโอะ อาราอิ
 นานาโอะ อาการิ - นักร้องหญิงชาวญี่ปุ่น
 นารุ นานาโอะ - จิตรกรภาพประกอบชาวญี่ปุ่น
# โนโตะ
โนโตะ  อาจหมายถึง

 ชื่อสถานที่ 
ชื่อสถานที่ในจังหวัดอิชิกาวะของญี่ปุ่น

 คาบสมุทรโนโตะ
 แคว้นโนโตะ - หนึ่งในแคว้นโบราณของญี่ปุ่น ตั้งอยู่ในคาบสมุทรโนโตะ
 โนโตะ (เมือง) - เมืองแห่งหนึ่งในคาบสมุทรโนโตะ
 โนโตะ (รถไฟ) - ขบวนรถไฟที่เคยวิ่งในจังหวัดอิชิกาวะ

 นามสกุล 
 อาริสะ โนโตะ - ไอดอล
 มามิโกะ โนโตะ - นักพากย์ เกิดที่จังหวัดอิชิกาวะ
# มิกิ อิโต
มิกิ อิโต (伊藤 美紀いとう みき, 21 ตุลาคม 1962 -) เป็นนักพากย์หญิงชาวญี่ปุ่น เกิดที่เขตโคโต โตเกียว โตที่จังหวัดชิบะ สังกัดสำนักงานโอซาวะ ส่วนสูง 152 ซม. จบการศึกษาจากมหาวิทยาลัยสึกูบะ「ボイス・レヴュー vol.9 伊藤美紀」『アニメージュ 1990年8月号』徳間書店、平成2年（1990年）8月10日、雑誌01577-8、111頁。 แต่งงานแล้ว ชื่อนามสกุลจริงหลังแต่งงานคือ มิกิ ฮิราโนะ (平野 美紀)

 ผลงานพากย์ 
 ดราก้อนบอล Z (มนุษย์จักรกล หมายเลข 18)
 เมจิกไนท์ เรย์เอิร์ธ (โนวา)
 แบตเทิล แอทลีตส์ ไดอุงโดไก (เจสซี เกิร์ตแลนด์)
 Saikano อาวุธสุดท้ายคือเธอ (ฟุยุมิ)
 ท่านมาเรียมองเราอยู่นะ (โองาซาวาระ ซาจิโกะ)
 ชัฟเฟิล! (ชิงุเระ อาสะ)
 ยามเมื่อเหล่าจักจั่นกรีดร้อง (ทากาโนะ มิโยะ)
 อูมิเนโกะ โนะ นากุ โคโระ นิ (อุชิโรมิยะ เอบะ)
 อากิบะเมดวอร์ (มิจิโยะ)
 รุ่นน้องตัวป่วนอยากชวนเที่ยวเล่น! (ซากุราอิ ฮารุโกะ)
 โนเกโมโนะตาจิ โนะ โยรุ (เคต)
# คานาซาวะ (แก้ความกำกวม)
คานาซาวะ  อาจหมายถึง

 ชื่อสถานที่ 
 คานาซาวะ - นครในจังหวัดอิชิกาวะ
 สถานีรถไฟคานาซาวะ - สถานีรถไฟในนครคานาซาวะ
 เขตคานาซาวะ - เขตของนครโยโกฮามะ จังหวัดคานางาวะ
 คานาซาวะ (จังหวัดอากิตะ) - เมืองที่เคยมีอยู่ในจังหวัดอากิตะ ปัจจุบันเป็นส่วนหนึ่งของนครโยโกเตะ 

 นามสกุล 
 ไม คานาซาวะ - นักพากย์
# เดอะไนน์
เดอะไนน์  เป็นละครโทรทัศน์อเมริกันประเภทดราม่าที่ออกอากาศทางช่องเอบีซี ตั้งแต่วันที่ 4 ตุลาคม ค.ศ. 2006 ถึง 8 สิงหาคม ค.ศ. 2007 จำนวน 1 ฤดูกาล ซีรีส์นี้สร้างโดยแฮงค์ สไตน์เบิร์ก และอำนวยการสร้างโดยวอร์เนอร์ บราเธอร์ส เทเลวิชั่น

 เนื้อเรื่อง 
คน 9 คนซึ่งส่วนใหญ่เป็นคนแปลกหน้าเชื่อมโยงกันเมื่อพวกเขาถูกจับเป็นตัวประกันในการปล้นธนาคารที่ผิดพลาด ในแต่ละตอน ผู้ชมจะได้เรียนรู้รายละเอียดใหม่ๆ ของการจับตัวประกันที่ยาวนานถึง 52 ชั่วโมง ซึ่งเป็นเพียงรายละเอียดสั้น ๆ

พี่น้อง 2 คนเข้าไปในธนาคารและรีบควบคุมทั้งเจ้าหน้าที่รักษาความปลอดภัยและเจ้าหน้าที่ตำรวจนอกหน้าที่ ผู้ชมจะได้เห็นรายละเอียดของเรื่องราวที่นำพาคนทั้ง 9 คนมาที่ธนาคารในวันนั้น ไม่นานหลังจากเหตุการณ์จับตัวประกันเสร็จสิ้น อดีตตัวประกันก็นัดพบกันเพื่อติดต่อกันและช่วยเหลือกัน

 ออกอากาศ 
ออกอากาศตอนแรกเมื่อวันที่ 4 ตุลาคม ค.ศ. 2006 ทางช่องเอบีซี ในเวลา 10 นาฬิกา (เขตเวลาตะวันออก) ต่อจาก อสุรกายดงดิบ ในแคนาดา ซีรีส์เปิดตัวทางช่องซีทีวี เมื่อวันที่ 10 ตุลาคม

ปลายเดือนพฤศจิกายน ค.ศ. 2006 เอบีซีได้ถอด เดอะไนน์ ออกจากผังของสถานี ในเดือนมีนาคม ค.ศ. 2007 เอบีซีประกาศว่าตอนที่ 13 อาจออกอากาศในเดือนถัดไป แต่ต่อมาซีรีส์เรื่องนี้ก็ถูกยกเลิกอย่างเป็นทางการเนื่องจากเรทติ้งไม่ดีและจะไม่มีซีซั่นที่ 2"The Nine": The Future of The Nine, TV Series Finale, January 16, 2007 เมื่อวันที่ 15 พฤษภาคม ค.ศ. 2007 ซีรีส์นี้ถูกยกเลิกอย่างเป็นทางการโดยเอบีซี2007 Cancelled Shows: ABC Cuts Some Beloved Series , TV Series Finale, May 15, 2007
# วันเดอร์แมน (ละครชุด)
วันเดอร์แมน  เป็นละครชุดทางโทรทัศน์ของอเมริกาที่กำลังจะฉาย ซึ่งสร้างโดยเดสติน แดเนียล เครตตันและแอนดรูว์ เกสต์ สำหรับบริการสตรีมมิ่งทางดิสนีย์+ ซึ่งสร้างจากตัวละครของมาร์เวลคอมิกส์ชื่อเดียวกัน โดยเป็นส่วนหนึ่งของซีรีส์โทรทัศน์ในจักรวาลภาพยนตร์มาร์เวล (MCU) ที่อำนวยการสร้างโดยมาร์เวลสตูดิโอ มีเนื้อเรื่องที่ต่อเนื่องกับภาพยนตร์ของแฟรนไชส์ เกสต์ทำหน้าที่เป็นหัวหน้านักเขียน ซีรีส์นี้ผลิตโดย แฟมิลีโอว์เนอร์ด

ยาห์ยา อับดุล-มาทีน ที่ 2 จะแสดงเป็น ไซมอน วิลเลียมส์ / วันเดอร์แมน ร่วมกับเบน คิงสลีย์, เดเมตริอุส กรอส และ เอ็ด แฮร์ริส ในเดือนธันวาคม ค.ศ. 2021 เครต์ตันได้ลงนามในข้อตกลงโดยรวมกับมาร์เวลสตุดิโอส์เพื่อสร้างซีรีส์โทรทัศน์สำหรับดิสนีย์+ โดยซีรีส์ตลกกำลังอยู่ในระหว่างการพัฒนา และในเดือนมิถุนายน ค.ศ. 2022 ซีรีส์เรื่องนี้ได้รับการเปิดเผยว่าเป็นเรื่องราวของวันเดอร์แมน โดยมีแขกรับเชิญเข้ามาเกี่ยวข้อง และเครตตันจะกำกับตอนต่าง ๆ ของซีรีส์ อับดุล-มาทีนเข้าร่วมทีมนักแสดงในเดือนตุลาคม โดยสเตลล่า เมกี ได้รับแต่งตั้งให้เป็นผู้กำกับในเดือนกุมภาพันธ์ ค.ศ. 2023 การถ่ายทำเริ่มขึ้นในต้นเดือนเมษายน ค.ศ. 2023 ในลอสแอนเจลิส และคาดว่าจะเสร็จสิ้นในต้นเดือนสิงหาคม

วันเดอร์แมน คาดการณ์ว่าจะเปิดตัวทางดิสนีย์+ ในเดือนธันวาคม ค.ศ. 2025 โดยประกอบด้วยสิบตอน และจะอยู่ในเฟสที่หกของจักรวาลภาพยนตร์มาร์เวล.

 นักแสดง 
 ยาห์ยา อับดุล-มาทีน ที่ 2 รับบท ไซมอน วิลเลียมส์ / วันเดอร์แมน: นักแสดงผู้ได้รับพลังวิเศษจนกลายเป็นฮีโร่ชื่อ วันเดอร์แมน
 เบน คิงสลีย์ รับบท เทรเวอร์ สแลตเตอรี:นักแสดงผู้ล้มเหลวซึ่งก่อนหน้านี้สวมบทบาทเป็นแมนดารินและถูกลักพาตัวโดยเท็นริงส์ กลายเป็น"ตัวตลก"ของซู เหวินหวู่ คิงส์ลีย์กลับมารับบทเดิมจากเรื่อง ไอรอนแมน 3 (2013) และ ชาง-ชี กับตำนานลับเท็นริงส์ (2021)
 เดเมตริอุส กรอส รับบท อีริก วิลเลียมส์ / กริมรีพเเปอร์: น้องชายของไซมอน
 เอ็ด แฮร์ริส รับบท นีล ซาโรยัน: ผู้จัดการส่วนตัวของไซมอน

นอกจากนี้ ลอเรน เกลเซียร์ ยังได้รับบทบาทสนับสนุนที่ยังไม่เปิดเผย
# อเมริกันเคิร์ล
อเมริกันเคิร์ล  เป็นแมวสายพันธุ์หนึ่งที่มีใบหูมีลักษณะพิเศษซึ่งงอจากใบหน้าไปทางกึ่งกลางของกะโหลกศีรษะด้านหลัง แมวสายพันธุ์นี้มีถิ่นกำเนิดในเมืองเลควูด รัฐแคลิฟอร์เนีย ประเทศสหรัฐอเมริกา ซึ่งเป็นผลมาจากการกลายพันธุ์ที่เกิดขึ้นเอง

 ประวัติ 
แมวพันธุ์อเมริกันเคิร์ลตัวแรกปรากฏตัวในฐานะแมวจรจัดอยู่ที่บันไดหน้าประตูของตระกูลรูกัสในเมืองเลควูด รัฐแคลิฟอร์เนีย ประเทศสหรัฐอเมริกา ในเดือนมิถุนายน พ.ศ. 2524 แมวพันธุ์อเมริกันเคิร์ลตัวเมียสีดำชื่อชูลามิท (Shulamith) ให้กำเนิดแมวหลายครอกที่มีหูงอแบบเดียวกัน และกลายเป็นบรรพบุรุษของอเมริกันเคิร์ลทั้งหมดในปัจจุบัน ในปี พ.ศ. 2539 แมวพันธุ์อเมริกันเคิร์ลได้รับการจัดแสดงในงานแสดงแมวเป็นครั้งแรก และในปี พ.ศ. 2535  แมวพันธุ์อเมริกันเคิร์ลขนยาวได้รับสถานะผู้ชนะเลิศจากสมาคมแมวนานาชาติ (The International Cat Association; TICA) ในปี พ.ศ. 2542 แมวพันธุ์อเมริกันเคิร์ลกลายเป็นสายพันธุ์แรกที่ได้เข้าร่วมในการจัดอันดับแมวชนะเลิศของสมาคมคนรักแมว (Cat Fanciers' Association; CFA) ทั้งในประเภทขนยาวและขนสั้น 
left|thumb| อเมริกันเคิร์ล
แมวพันธุ์อเมริกันเคิร์ลเป็นแมวขนาดกลาง มีน้ำหนัก 2.3-4.5 กิโลกรัม (5–10 ปอนด์)  และโตเต็มที่เมื่ออายุ 2-3 ปี เพศเมียมีน้ำหนักระหว่าง 2.3-3.6 กิโลกรัม (5–8 ปอนด์) และเพศผู้มีน้ำหนักระหว่าง 3.2-4.5 กิโลกรัม (7–10 ปอนด์)

ลูกแมวพันธุ์อเมริกันเคิร์ลเกิดมามีหูตั้งตรง ซึ่งจะเริ่มงอภายใน 48 ชั่วโมง หลังจากอายุสี่เดือนหูจะไม่งอไปมากกว่านี้ และจะมีความแข็งเมื่อสัมผัสที่ฐานของหู ส่วนปลายหูมีความยืดหยุ่น แมวพันธุ์อเมริกันเคิร์ลที่มีคุณภาพในฐานะสัตว์เลี้ยงอาจมีหูเกือบตั้งตรง แต่แมวที่นำมาจัดแสดงจะต้องมีหูที่งอระหว่าง 90 ถึง 180 องศา มุมที่ดีคือ 90 องศา แต่แมวจะถูกตัดสิทธิ์หากหูสัมผัสกับด้านหลังกระโหลก

แมวพันธุ์อเมริกันเคิร์ลทั้งชนิดขนยาวและขนสั้นมีขนที่นุ่มดุจผ้าแพรไหมซึ่งวางราบไปกับลำตัว แมวพันธุ์นี้ต้องการการดูแลเพียงเล็กน้อยและสนุกกับการใช้เวลากับเจ้าของ

แมวพันธุ์อเมริกันเคิร์ลแม้ว่าจะเป็นสายพันธุ์ที่หายาก แต่พบได้ทั่วโลก ทั้งในสหรัฐอเมริกา สเปน ฝรั่งเศส ญี่ปุ่น รัสเซีย และอีกหลายประเทศ
# กลุ่มภาษาสินธ์
กลุ่มภาษาสินธ์ คือกลุ่มของภาษาที่รวมภาษาสินธ์ ภาษาย่อยของภาษาสินธ์ และภาษาที่มีความใกล้ชิดสินธ์มากที่สุดในกลุ่มภาษาอินโด-อารยัน บางครั้งยังรวมวิธภาษาที่ตามธรรมเนียมดั้งเดิมจัดอยู่ในกลุ่มภาษาคุชราต

 ภาษาผู้พูดภูมิภาค  สินธ์  38,000,000  แคว้นสินธ์ กัจฉ์  1,031,000  อำเภอกัจฉ์และแคว้นสินธ์ เมโมนี  1,800,000  แคว้นสินธ์ Luwati  30,000  โอมาน Jadgali  ?  เทศมณฑลแดชทียอรี (อิหร่าน) Khetrani  100,000  แคว้นบาโลชิสถาน (ปากีสถาน) โฆโลซี  1,800  จังหวัดโฮร์โมซกอน (อิหร่าน)

บางครั้งมีการจัดให้ภาษาลาซีและภาษาสินธ์ภีลอยู่ในกลุ่มนี้ด้วย แต่โดยทั่วไปถือว่าภาษาทั้งสองเป็นภาษาย่อยของภาษาสินธ์มากกว่าจะเป็นภาษาต่างหากErnst Kausen, 2006. Die Klassifikation der indogermanischen Sprachen (Microsoft Word, 133 KB) ยังไม่เป็นที่กระจ่างว่าควรจัดภาษา Jandavra ให้อยู่ในกลุ่มภาษาสินธ์หรือกลุ่มภาษาคุชราต และแม้ว่าภาษา Dhatki จะอยู่ในกลุ่มภาษาราชสถาน ภาษานี้กลับได้รับอิทธิพลจากภาษาสินธ์และภาษากัจฉ์อย่างมาก

 หมายเหตุ
# เซี่ยเหมินยารุยออปติคอล
เซี่ยเหมินยารุยออปติคอล  ดำเนินธุรกิจในนาม โบลอน  และ โมลชัน เป็นผู้ผลิตแว่นตาจากจีน บริษัทมีสำนักงานใหญ่อยู่ในเซี่ยเหมิน 

เซี่ยเหมินยารุยออปติคอล เป็นหนึ่งในผู้ผลิตแว่นตารายใหญ่ที่สุดในโลก และโบลอนเป็นแบรนด์แว่นตาใหญ่ที่สุดของจีน บริษัทได้ขยายธุรกิจจากจีนไปยังสิงคโปร์และตลาดอื่น ๆ ในเอเชียและยุโรป เอสซีลอร์ลูซอตติกาเข้าถือหุ้น 50% ในปี ค.ศ. 2013
# โค่นคมพยัคฆ์
โค่นคมพยัคฆ์  เป็๋นภาพยนตร์จีนแนวตื่นเต้นจารกรรมในปี พ.ศ. 2566 มีฉากของเรื่องในช่วงสงครามจีน–ญี่ปุ่นครั้งที่สอง กำกับโดยเฉิง เอ่อร์ นำแสดงโดย เหลียง เฉาเหว่ย์, หวัง อีปั๋ว, โจฺว ซฺวิ่น และหฺวาง เหล่ย์ ภาพยนตร์ออกฉายในประเทศจีนในวันที่ 22 มกราคม พ.ศ. 2566 (วันตรุษจีน) และออกฉายในประเทศไทยในวันที่ 20 เมษายน พ.ศ. 2566 ภาพยนตร์ทำรายได้ 138 ล้านดอลลาร์สหรัฐทั่วโลก ทำให้กลายเป็นภาพยนตร์ที่ทำรายได้สูงสุดเป็นอันดับที่ 10 ของปี พ.ศ. 2566
# ปฏิบัติการระห่ำ โคตรคนฟอร์จูน
ปฏิบัติการระห่ำ โคตรคนฟอร์จูน เป็นภาพยนตร์แอคชั่นคอมเมดี้แนวสายลับที่ออกฉายในปี ค.ศ. 2023 กำกับและเขียนบทโดยกาย ริตชี โดยริตชีเขียนบทร่วมกับอีวาน แอตคินสันและมาร์น เดวีส์ นำแสดงโดย เจสัน สเตธัม, ออเบรย์ พลาซา, จอช ฮาร์ทเน็ตต์, Cary Elwes, บักซี มาโลน และฮิวจ์ แกรนท์ ภาพยนตร์เกี่ยวกับสายลับออร์สัน ฟอร์จูน (สเตธัม) ที่ต้องนำอุปกรณ์ไฮเทคที่ถูกขโมยไปกลับคืนมาก่อนที่พ่อค้าอาวุธ (แกรนท์) จะสามารถขายมันให้กับผู้เสนอราคาสูงสุดได้

เข้าฉายในโรงภาพยนตร์ในต่างประเทศเมื่อวันพุธที่ 4 มกราคม ค.ศ. 2023 และเข้าฉายในสหรัฐอเมริกาเมื่อวันศุกร์ที่ 3 มีนาคม เผยแพร่แบบดิจิทัลบนแอมะซอนไพรม์วิดีโอ ในสหราชอาณาจักรเมื่อวันศุกร์ที่ 7 เมษายน และในประเทศไทยออกฉายเมื่อวันพฤหัสบดีที่ 20 เมษายน พ.ศ. 2566

 เนื้อเรื่อง 
แก๊งอาชญากรยูเครนจัดการขโมยอุปกรณ์ที่เรียกว่า "เดอะ แฮนเดิล" ซึ่งมันมีมูลค่าหลายพันล้านดอลลาร์ รัฐบาลอังกฤษว่าจ้างนาธาน จัสมินให้นำ เดอะ แฮนเดิล กลับมาก่อนที่ เกร็ก ซิมมอนด์ส พ่อค้าอาวุธมหาเศรษฐีจะขายมันให้กับผู้เสนอราคาสูงสุด นาธานว่าจ้างสุดยอดสายลับ ออร์สัน ฟอร์จูน ให้เป็นผู้นำทีมที่ประกอบด้วย ซาราห์ ฟิเดล เจ.เจ. เดวีส์ และคนอื่น ๆ
# พรรคไทยพร้อม
พรรคไทยพร้อม (ย่อ: พทพ) เป็นพรรคการเมืองไทย ก่อตั้งเมื่อวันที่ 25 กันยายน พ.ศ. 2565 โดยมีวิทยา อินาลา เป็นหัวหน้าพรรค

 บุคลากร 

 หัวหน้าพรรค 
ลำดับชื่อเริ่มวาระสิ้นสุดวาระ1นายวิทยา อินาลา30 เมษายน พ.ศ. 2565ปัจจุบัน

 รองหัวหน้าพรรค 
ลำดับชื่อเริ่มวาระสิ้นสุดวาระ1นายวิษณุ กรองกันภัย30 เมษายน พ.ศ. 2565ปัจจุบัน
# ฮานะ ทาเมไง
ฮานะ ทาเมไง (集貝ためがい はな, 20 กันยายน 1997集貝はな @HN_TMGI_ (2019年9月20日). "集貝はな(22)になりましたー！" -) เป็นนักพากย์หญิงชาวญี่ปุ่น สังกัดอะตอมมิกมังกี มีชื่อเล่นว่า ฮานะจัง (はなちゃん) หรือ ทาเมะจัง (ためちゃん) เกิดที่โตเกียว

 ผลงานพากย์ 
 เคโมโนมิจิ ร้านสัตว์เลี้ยงในโลกแฟนตาซี (มีชา)
 ShadowverseF (โอโตซากะ ชิอง)
 ศึกอลวนต่างดาวป่วนโลก (คุซากาเบะ ทาโร)
 ไอดอลมาสเตอร์ ซินเดอเรลล่า เกิลส์ U149 (มาโตบะ ริสะ)
# หฺวางอู่
หฺวางอู่   เป็นเป็นชื่อศักราชลำดับแรกในสมัยของซุนกวนแห่งง่อก๊กในยุคสามก๊กของจีน ชื่อศักราชหฺวางอู่ใช้ตั้งแต่ ค.ศ. 222 ถึง ค.ศ. 229 รวมเวลา 8 ปี李崇智，《中國歷代年號考》，第18頁。 ถือเป็นชื่อศักราชแรกของง่อก๊ก 

ในปี ค.ศ. 221 ซุนกวนยอมรับตำแหน่ง "เงาอ๋อง" จากวุยก๊ก และประกาศตนเป็นข้าราชบริพารของวุยก๊ก แต่เมื่อความสัมพันธ์ระหว่างวุยก๊กและง่อก๊กแย่ลงในปี ค.ศ. 222 ในที่สุดโจผีจึงเข้าโจมตีซุนกวน ต่อมาไม่นานซุนกวนก็ประกาศใช้ชื่อรัชศกหฺวางอู่ในเดือน 10 ของปี ค.ศ. 222 พร้อมประกาศตัดขาดจากวุยก๊ก

ซุนกวนสถาปนาตนเป็นจักรพรรดิในศักราชหฺวางอู่ปีที่ 8 (ค.ศ. 229) และในเดือน 4 ของปีเดียวกันประกาศเปลี่ยนชื่อศักราชเป็นหฺวางหลงปีที่ 1

ง่อก๊กเหมือนกับวุยก๊กที่มองว่าตนเป็นรัฐที่สืบทอดอำนาจของราชวงศ์ฮั่น ตามหลัก 5 ธาตุ ธาตุไฟให้กำเนิดธาตุดิน ธาตุดินมีสีประจำธาตุเป็นสีเหลืองซึ่งภาษาจีนเรียกว่า "หฺวาง" (黄) ด้วยเหตุนี้จึงตั้งชื่อศักราชว่าหฺวางอู่

 การเปลี่ยนชื่อศักราช 
 ศักราชเจี้ยนอันปีที่ 27 (ค.ศ. 222) —— เดือน 10 เปลี่ยนชื่อศักราชเป็นหฺวางอู่ปีที่ 1「（黃武元年秋九月）權遂改年，臨江拒守。……黃龍元年……夏四月，夏口、武昌並言黃龍、鳳凰見。丙申，南郊即皇帝位。是日大赦。改年。」「〔建安二十八年〕冬十一月，權就吳王位於武昌，大赦，改年號為黃武元年。」「〔黃初三年冬十月〕於是吳王改元黃武，臨江拒守。」
 ศักราชหฺวางอู่ปีที่ 8 (ค.ศ. 229) —— เดือน 4 วันที่ 13 เปลี่ยนชื่อศักราชเป็นหฺวางหลงปีที่ 1「〔黃武八年〕夏四月，黃龍、鳳凰見，武昌、夏口並言之。甲午，公卿再請，王曰：『群臣百辟，咸以寡人上副天心，寡人敢辭。』甲申，立壇於南郊，即帝位，柴燎告天，禮畢，法駕旋武昌官，陞太極殿。大赦。改元黃龍元年。」「〔太和三年〕夏，四月，丙申，吳王即皇帝位，大赦，改元黃龍。」

 ตารางเทียบศักราช 
 หฺวางอู่ 1  2  3  4  5  6  7  8ค.ศ. 222  223  224  225   226  227  228  229วุยก๊กอ้วยโช่ 3  อ้วยโช่ 4  อ้วยโช่ 5  อ้วยโช่ 6  อ้วยโช่ 7  ไท่เหอ 1   ไท่เหอ 2  ไท่เหอ 3จ๊กก๊กเจี๋ยงบู๋ 2  เจี๋ยงบู๋ 3เจี้ยนซิง 1  เจี้ยนซิง 2  เจี้ยนซิง 3  เจี้ยนซิง 4   เจี้ยนซิง 5  เจี้ยนซิง 6   เจี้ยนซิง 7
# เมเดียลิงก์
Category:Pages using infobox company using trading name

เครือเมเดียลิงก์จำกัด (Medialink Group Limited) เป็นผู้จัดจำหน่ายและดำเนินการด้านลิขสิทธิ์ของเนื้อหา มีฐานในเกาลูน ฮ่องกง เน้นที่การจัดจำหน่ายอนิเมะญี่ปุ่น และลิขสิทธิ์ตราสินค้า สำนักงานตั้งอยู่ที่ถนน Mody Road ย่านจิ๊มซ้าโจ๋ย

เมเดียลิงก์จดทะเบียนจากสำนักทะเบียนบริษัทฮ่องกง ก่อตั้งในชื่อเมเดียลิงก์อินเตอร์เนชันนัลจำกัดโดย Lovinia Chiu ในเดือนมีนาคม ค.ศ. 1994 ในปี ค.ศ. 2018 ผู้ร่วมก่อตั้ง Lovinia และ Noletta Chiu ได้ควบรวมเมเดียลิงก์เอ็นเตอร์เทนเมนต์และเมเดียลิงก์แอนิเมชันอินเตอร์เนชันนัลเข้าเป็นเครือเมเดียลิงก์ ซึ่งจดทะเบียนในตลาดหลักทรัพย์ฮ่องกงในปี ค.ศ. 2019

 การจัดจำหน่ายอนิเมะ 
เมเดียลิงก์เอ็นเตอร์เทนเมนต์จัดการการซื้อและจัดจำหน่ายเนื้อหาของอนิเมะญี่ปุ่นในภูมิภาคเอเชียตะวันออกเฉียงใต้ เอเชียใต้ จีนแผ่นดินใหญ่ ไต้หวัน ฮ่องกง มาเก๊า ไมโครนีเซีย และโพลินีเซีย บริษัทไม่ได้เผยแพร่เนื้อหาของตนเองโดยตรง แต่เลือกอนิเมะบางเรื่องเพื่อเผยแพร่ในรูปแบบโฮมวิดีโอผ่านพันธมิตรการจัดจำหน่าย เช่น เอเชียวิดีโอพับลิชชิงในฮ่องกง, CaiChang International Multimedia ในไต้หวัน, ดรีม เอกซ์เพรส (เดกซ์) และโรส มีเดีย แอนด์ เอ็นเตอร์เทนเม้นท์ในประเทศไทย

นอกจากนี้ บริษัทยังคัดเลือกอนิเมะสำหรับบริการสตรีมมิงและสถานีโทรทัศน์อีกด้วย ในปี ค.ศ. 2018 บริษัทได้เปิดตัวตราสินค้าใหม่ชื่อ อนิ-วัน (Ani-One) เพื่อออกอากาศคู่ขนานซีรีส์อนิเมะเรื่องใหม่และจัดจำหน่ายซีรีส์อนิเมะเรื่องเก่าบนแพลตฟอร์มพันธมิตร ลูกค้าที่สำคัญได้แก่ เน็ตฟลิกซ์, แอนิแมกซ์เอเชีย, อ้ายฉีอี้, บิลิบิลิ, ติ่มซำ และบริการสตรีมมิงท้องถิ่นในภูมิภาคที่เลือกให้บริการ นอกจากนี้ยังนำเสนอเนื้อหาอนิเมะในช่องยูทูบของตัวเองตั้งแต่เดือนตุลาคม ค.ศ. 2019 เมื่อวันที่ 10 เมษายน ค.ศ. 2021 เมเดียลิงก์ประกาศว่าบริษัทได้บรรลุข้อตกลงในการเป็นพันธมิตรด้านการจัดจำหน่ายกับเมเดียคอร์ปแล้ว โดยเนื้อหาของเมเดียลิงก์จะพร้อมให้สตรีมบน meWATCH ในวันที่ 1 กรกฎาคม พ.ศ. 2564 เมเดียลิงก์เปิดตัวโปรแกรมสมาชิกชื่อ อนิ-วัน อัลตรา (Ani-One ULTRA) เพื่อออกอากาศคู่ขนานซีรีส์อนิเมะเรื่องเก่าที่คัดสรรมาในช่องยูทูปของอนิ-วัน

ในปี ค.ศ. 2019 เมเดียลิงก์เริ่มร่วมผลิตและร่วมทุนกับโครงการอนิเมะ

 อนิเมะเรื่องเด่น ๆ ที่จัดจำหน่ายโดยเมเดียลิงก์ 
 เทพมรณะ
 มนุษย์เลื่อยยนต์
 โค้ดกีอัส
 ซากุระ มือปราบไพ่ทาโรต์
 ดอกเตอร์สโตน
 อสูรรับใช้ของยาย 0 สนิท
 ยอดนักปรุงโซมะ
 กินทามะ
 ไฮคิว!! คู่ตบฟ้าประทาน
 โฮริมิยะ สาวมั่นกับนายมืดมน
 มหาเวทย์ผนึกมาร
 ขอให้โชคดีมีชัยในโลกแฟนตาซี!
 แคมป์สบายสไตล์สาว ๆ
 มายฮีโร่ อคาเดเมีย
 กะแล้วชีวิตรักวัยรุ่นของผมมันต้องไม่สดใสเลยสักนิด
 โนเกม โนไลฟ์
 โอเวอร์ลอร์ด
 พันธสัญญาเนเวอร์แลนด์ (เฉพาะฮ่องกง มาเก๊า และไต้หวัน)
 แด่เธอผู้เป็นนิรันดร์
 บันทึกสงครามของยัยเผด็จการ
 แมงมุมแล้วไง ข้องใจเหรอคะ
 โซลอีทเตอร์
 โตเกียวกูล:re
 ยาฉะฮิเมะ: เจ้าหญิงครึ่งอสูร

 ซีรีส์โทกูซัตสึ ที่จัดจำหน่ายโดยเมเดียลิงก์ 
 มาสค์ไรเดอร์ซีรีส์ (ยกเว้นไต้หวัน)
 ซูเปอร์เซ็นไตซีรีส์ (ยกเว้นไต้หวัน)
# เจี้ยนซิง (จ๊กก๊ก)
เจี้ยนซิง  เป็นชื่อศักราชลำดับแรกในรัชสมัยของจักรพรรดิเล่าเสี้ยนแห่งจ๊กก๊กในยุคสามก๊กของจีน ชื่อศักราชเจี้ยนซิงใช้ตั้งแต่ ค.ศ. 223 ถึง ค.ศ. 237 รวมเวลา 15 ปี ถือเป็นชื่อศักราชลำดับที่ 2 ของจ๊กก๊ก

 การเปลี่ยนชื่อศักราช 
 ศักราชเจี๋ยงบู๋ปีที่ 3 (ค.ศ. 223) — เดือน 5 เปลี่ยนชื่อศักราชเป็นเจี้ยนซิงปีที่ 1「〔黃初四年〕夏，四月，癸巳，漢主殂於永安，諡曰昭烈。丞相亮奉喪還成都，以李嚴為中都護，留鎮永安。五月，太子禪即位，時年十七。尊皇后曰皇太后，大赦，改元建興。」「（章武）三年夏四月，先主殂於永安宮。五月，後主襲位於成都，時年十七，尊皇后曰皇太后。大赦，改元。是歲魏黃初四年也。……延熙元年春正月，立皇后張氏。大赦，攻元。」
 ศักราชเจี้ยนซิงปีที่ 16 (ค.ศ. 238) —  เดือน 1 เปลี่ยนชื่อศักราชเป็นเหยียนซีปีที่ 1

 ตารางเทียบศักราช 
 เจี้ยนซิง 1  2  3  4  5  6  7  8  9  10ค.ศ. 223  224  225  226  227  228  229  230  231  232วุยก๊กอ้วยโช่ 4  อ้วยโช่ 5  อ้วยโช่ 6  อ้วยโช่ 7  ไท่เหอ 1  ไท่เหอ 2  ไท่เหอ 3  ไท่เหอ 4  ไท่เหอ 5  ไท่เหอ 6ง่อก๊กหฺวางอู่ 2  หฺวางอู่ 3  หฺวางอู่ 4   หฺวางอู่ 5  หฺวางอู่ 6  หฺวางอู่ 7  หฺวางอู่ 8หฺวางหลง 1  หฺวางหลง 2   หฺวางหลง 3  เจียเหอ 1 เจี้ยนซิง 11  12  13  14  15ค.ศ. 233  234  235  236  237วุยก๊กไท่เหอ 7ชิงหลง 1  ชิงหลง 2  ชิงหลง 3  ชิงหลง 4  ชิงหลง 5จิ่งชู 1ง่อก๊กเจียเหอ 2  เจียเหอ 3  เจียเหอ 4   เจียเหอ 5  เจียเหอ 6กองซุนเอี๋ยน         เช่าฮั่น 1

 บุคคลที่เกิด 
 ศักราชเจี้ยนซิงปีที่ 11 (ค.ศ. 233)

 ตันซิ่ว ผู้เขียนจดหมายเหตุสามก๊ก

 บุคคลที่ถึงแก่กรรม 
 ศักราชเจี้ยนซิงปีที่ 5 (ค.ศ. 227)
 ม้าเจ๊ก

 ศักราชเจี้ยนซิงปีที่ 5 (ค.ศ. 228)
 จูล่ง

 ศักราชเจี้ยนซิงปีที่ 12 (ค.ศ. 234)
 จูกัดเหลียง
 อุยเอี๋ยน
 ลิเงียม
# ศาลเจ้าเซนิอาไรเบ็นไซเต็งอูงาฟูกุ
ศาลเจ้าเซนิอาไรเบ็นไซเต็งอูงาฟูกุ  หรือเรียกโดยย่อว่า เซนิอาไรเบ็นเต็ง  เป็นศาลเจ้าชินโตในเมืองคามากูระ จังหวัดคานางาวะ ประเทศญี่ปุ่น แม้จะเป็นเพียงศาลเจ้าขนาดเล็ก แต่ก็เป็นศาลเจ้าที่ได้รับความนิยมเป็นอันดับสองของเมืองคามากูระ รองจากศาลเจ้าสึรูงาโอกะฮาจิมัง 

ศาลเจ้าแห่งนี้เป็นที่ประดิษฐานเทพเจ้าคือ อูงาฟูกูจิง  ซึ่งเป็นเทพเจ้าในคติญี่ปุ่นดั้งเดิม กับเทพสตรีอีกองค์หนึ่งคือ เบ็นไซเต็ง  ซึ่งเป็นองค์เดียวกับพระสุรัสวดีที่ได้รับผ่านศาสนาพุทธ ถือเป็นการผสานศาสนาที่เรียกว่าชินบุตสึชูโง ซึ่งพบได้ทั่วไปก่อนการปฏิรูปเมจิช่วงปลายคริสต์ศตวรรษที่ 19 โดยศาลนี้มีชื่อเสียงเรื่องน้ำพุในถ้ำ ซึ่งเชื่อกันว่าหากนำเงินไปล้างด้วยน้ำพุ ก็จะทำให้มีเงินเพิ่มขึ้นทวีคูณ

 ระเบียงภาพ
# ร็อคแมน คลาสสิคส์คอลเลกชัน
ร็อคแมน คลาสสิคส์คอลเลกชัน  หรือ เมกาแมน เลกาซีคอลเลกชัน (Mega Man Legacy Collection) เป็นวิดีโอเกมที่นำ ร็อคแมน จนถึง ร็อคแมน 6 จาก ร็อคแมนซีรีส์ มารวมกัน

 ภาพรวม 
ในสหรัฐอเมริกา ได้วางจำหน่ายในรูปแบบดิจิทัลดาวน์โหลดสำหรับแพล็ตฟอร์ม เพลย์สเตชัน 4, Xbox One และ Steam เมื่อวันที่ 25 สิงหาคม ค.ศ. 2015 ต่อมาเมื่อวันที่ 23 กุมภาพันธ์ ค.ศ. 2016 ได้มีการวางจำหน่ายในรูปแบบแผ่นแพ็คเกจสำหรับแพล็ตฟอร์ม เพลย์สเตชัน 4, Xbox One และได้เพิ่มแพล็ตฟอร์ม นินเท็นโด 3DS ทั้งรูปแบบแพ็คกจและดิจิทัลดาวน์โหลดในฝั่งยุโรปและสหรัฐอเมริกา

ในส่วนประเทศญี่ปุ่น ได้มีการผลิตลงแพล็ตฟอร์ม นินเท็นโด 3DS ทั้งแบบแพ็คเกจแผ่นและดิจิทัลดาวน์โหลด วางจำหน่ายเมื่อวันที่ 25 กุมภาพันธ์ ค.ศ. 2015 ทั้งนี้ยังมี amiibo ร็อคแมน เพื่อเพิ่มโหมดชาเลนจ์ในด่านที่ 11 อีกด้วย นอกจากนี้แพล็ตฟอร์ม เพลย์สเตชัน 4, Xbox One และ PC ไดวางจำหน่ายในประเทศญี่ปุ่นเมื่อวันที่ 26 พฤษภาคม ค.ศ. 2016 ทั้งรูปแบบแผ่นแพ็คเกจและดิจิทัลดาวน์โหลด

นอกจากนี้ ได้มีการเปิดตัว ร็อคแมน คลาสสิคส์คอลเลกชัน 1 + 2 ในแพล็ตฟอร์มนินเท็นโด สวิตช์ วางจำหน่ายเมื่อวันที่ 22 พฤษภาคม ค.ศ. 2018 โดยแบบแพคเกจมี แผ่นเกมของ คลาสสิคส์คอลเลกชัน 1 และ ดิจิทัลดาวน์โหลดโค้ดของ คลาสสิคส์คอลเลกชัน 2Mega Man Legacy Collection 1 + 2 slide on to Nintendo Switch on May 22nd! - Capcom Unity ทั้งนี้ คลาสสิคส์คอลเลกชัน 1 เวอร์ชันนินเท็นโด สวิตช์ ได้เพิ่มฟีเจอร์การกรอย้อนกลับด่านสำหรับผู้เล่นมือใหม่ในการป้องกันข้อผิดพลาดจากการเล่น Mega Man Legacy Collection 1 + 2 Launch Trailer - Nintendo Switch -YouTube ซึ่งภายหลังได้ถูกเพิ่มลงในแพลตฟอร์มอื่น ๆ ที่เผยแพร่ก่อนหน้านี้ ในส่วนเนื้อหาดาวน์โหลดฟรี ยกเว้นเวอร์ชันนินเท็นโด 3DS อีกทั้งยังสามารถใช้ amiibo ร็อคแมน เช่นเดียวกับ เวอร์ชัน 3DS ทั้งโหมดชาเลนจ์ในด่านที่ 11 และ มิวเซียม

 รายชื่อเกมที่ถูกรวมบรรจุ 
เกมทั้งหมดสามารถเปลี่ยนภาษาได้ด้วยตัวเลือก เวอร์ชันญี่ปุ่น (ร็อคแมน) และเวอร์ชันต่างประเทศ (เมกาแมน)

 ร็อคแมน
 ร็อคแมน 2 ความลับของดร.ไวลี่
 ร็อคแมน 3 จุดจบของ ดร.ไวลี่!?
 ร็อคแมน 4 ผู้ทะเยอทะยานคนใหม่!!
 ร็อคแมน 5 กับดักของบลูส์!?
 ร็อคแมน 6 การต่อสู้ครั้งยิ่งใหญ่ในประวัติศาสตร์!!

 รูปแบบเกม
# ร็อคแมน คลาสสิคส์คอลเลกชัน 2
ร็อคแมน คลาสสิคส์คอลเลกชัน 2  หรือ เมกาแมน เลกาซีคอลเลกชัน 2 (Mega Man Legacy Collection 2) เป็นวิดีโอเกมที่นำ ร็อคแมน 7 จนถึง ร็อคแมน 10 จาก ร็อคแมนซีรีส์ มารวมกัน วางจำหน่ายเมื่อวันที่ 8 สิงหาคม ค.ศ. 2017 สำหรับแพล็ตฟอร์ม เพลย์สเตชัน 4, Xbox One และ Steam และวันที่ 22 พฤษภาคม ค.ศ. 2018 ในส่วนแพล็ตฟอร์ม นินเท็นโด สวิตช์

 ภาพรวม 
ร็อคแมน คลาสสิคส์คอลเลกชัน 2 เป็น เป็นภาคต่อของ ร็อคแมน คลาสสิคส์คอลเลกชัน ที่วางจำหน่ายเมื่อปี 2016 แต่ว่า อินติครีเอทส์ (Inti Creates) ผู้พัฒนาดั้งเดิมของเกมภาค 9 และ 10 ไม่มีส่วนเกี่ยวข้องกับการผลิตเกมนี้

แพล็ตฟอร์มที่สนับสนุนคือ เพลย์สเตชัน 4, Xbox One และ Steam แม้ว่าจะเป็นการขายแบบดิจิทัลดาวน์โหลด แต่เวอร์ชันแพ็คเกจก็ได้เปิดตัวสำหรับเวอร์ชัน PS4 เท่านั้น ทั้งนี้ของแถมพิเศษจากเวอร์ชันแพ็คเกจของ PS4 คือตารางอ้างอิงฉบับย่อที่เผยจุดอ่อนของบอสที่ปรากฏตั้งแต่ ร็อคแมนภาคแรก จนถึง ร็อคแมน 10

นอกจากนี้ ได้มีการเปิดตัว ร็อคแมน คลาสสิคส์คอลเลกชัน 1 + 2 สำหรับแพล็ตฟอร์มนินเท็นโด สวิตช์ ที่วางจำหน่ายเมื่อวันที่ 22 พฤษภาคม ค.ศ. 2018 (ในรูปแบบดิจิทัลดาวน์โหลด ร็อคแมน คลาสสิคส์คอลเลกชัน และ ร็อคแมน คลาสสิคส์คอลเลกชัน 2 มีวางจำหน่ายแยกต่างหาก) เป็นผลให้ ร็อคแมน 8 ซึ่งเป็นเกมที่ไม่เคยถูกวางจำหน่ายเกมของนินเท็นโดถูกย้ายไปยังสวิตช์ ทั้งนี้ยังมี amiibo ร็อคแมน เพื่อเพิ่มโหมดชาเลนจ์ในด่านที่ 10 อีกด้วย

 รายชื่อเกมที่ถูกรวมบรรจุ 
เกมทั้งหมดสามารถเปลี่ยนภาษาได้ด้วยตัวเลือก เวอร์ชันญี่ปุ่น (ร็อคแมน) และเวอร์ชันต่างประเทศ (เมกาแมน) เช่นเดียวกับ ร็อคแมน คลาสสิคส์คอลเลกชัน

ในส่วนเกมภาค 9 และ 10 ที่มี DLC นั้น จะต้องเคลียร์เกม 1 ครั้ง ถึงจะสามารถใช้ส่วน DLC ได้ (ในกรณีของภาค 10 จะต้องเคลียร์เกมด้วยร็อคแมนเท่านั้น บลูส์ไม่ถูกนับเงื่อนไขในการเคลียร์เกม) หรือกดปุ่มคำสั่งพิเศษบนหน้าจอไตเติ้ลเพื่อปลดล็อค DLCMega Man Legacy Collection 2 is available now!  -Capcom Unity

 ร็อคแมน 7 การเผชิญหน้าแห่งโชคชะตา!
 นอกเหนือจากการเปลี่ยนรหัสผ่านพิเศษบางอย่างที่ไม่ให้ตรวจสอบความถูกต้องแล้ว ส่วนหนึ่งของฉากหลังในจุดเริ่มต้นของด่านจั๊งค์แมนก็ถูกเปลี่ยนแปลงด้วย
 ร็อคแมน 8 เมทัลฮีโร่ส์
 เป็นการนำเวอร์ชันเพลย์สเตชัน มาลง ทำให้ตัวละครลับอย่าง วูดแมน และ คัตแมน ที่มาจากแพลตฟอร์ม เซกา แซตเทิร์น ไม่ปรากฏตัว นอกจากนี้ยังไม่มีฉากเวลาโหลดและการโหลดตรงด่านก็สั้นลง และยังมีการแก้ไขข้อผิดพลาดเกี่ยวกับการตั้งค่า BGM ที่ไม่ถูกต้องในบางฉาก
 ร็อคแมน 9 การคืนชีพของผู้ทะเยอทะยาน!!
 ร็อคแมน 10 ภัยอันตรายจากนอกโลก!!

 รูปแบบเกม
# วงโคจรผ่านบรรยากาศ
วงโคจรผ่านบรรยากาศ (TAO) เป็นวงโคจรรอบเทหวัตถุซึ่งจุดต่ำจุดของวงโคจรตัดกับเส้นกำหนดแนวเขตชั้นบรรยากาศ โดยทั่วไป นิยามของวงโคจรผ่านบรรยากาศใช้เส้นคาร์มันที่ความสูง  ตามที่กำหนดโดยสหพันธ์กีฬาทางอากาศนานาชาติเป็นตัวแบ่งแยกระหว่างวงโคจรผ่านบรรยากาศกับวงโคจรต่ำของโลก แต่นิยามอย่างเช่นความสูง  ที่กำหนดโดยสหรัฐก็ถูกใช้เช่นกัน วงโคจรเช่นดังกล่าวจะได้รับแรงต้านบรรยากาศมาก ทำให้เกิดการเสื่อมวิถีโคจรอย่างรวดเร็ว

ดาวเทียมบางส่วนนั้นอยู่ในวงโคจรผ่านบรรยากาศ โดยทั่วไปแล้วเกิดจากข้อขัดข้องในการส่งขึ้น ด้วยลักษณะของวงโคจรผ่านบรรยากาศที่ทำให้วัตถุในวิถีเกิดการเสื่อมวิถีโคจรอย่างรวดเร็ว จึงทำให้ประโยชน์ในการนำไปใช้มีจำกัด โดยมีตัวอย่างการใช้เช่นการทดสอบการกลับเข้าสู่ชั้นบรรยากาศของเครื่องบินอวกาศไอเอกซ์วี ซึ่งถูกส่งไปยังวงโคจรผ่านบรรยากาศที่มีจุดต่ำสุดที่  และจุดสูงสุดที่
# ร็อคแมน ซีโร่ & ZX ดับเบิลฮีโร่คอลเลกชัน
ร็อคแมน ซีโร่ & ZX ดับเบิลฮีโร่คอลเลกชัน  หรือ เมกาแมน ซ๊โร่ / ZX เลกาซีคอลเลกชัน (Mega Man Zero/ZX Legacy Collection) เป็นวิดีโอเกมที่นำ ร็อคแมนซีโร่ซีรีส์ และ ร็อคแมน ZX ซีรีส์ มารวมกัน วางจำหน่ายเมื่อวันที่ 25 กุมภาพันธ์ ค.ศ. 2020 สำหรับในประเทศสหรัฐอเมริกาและทวีปยุโรปMISSION START! Mega Man Zero/ZX Legacy Collection busts out January 21st! และ 27 กุมภาพันธ์ ค.ศ. 2020 สำหรับในประเทศญี่ปุ่น

ทั้งนี้ถูกวางจำน่ายลงในแพล็ตฟอร์ม เพลย์สเตชัน 4, นินเท็นโด สวิตช์, Xbox One และ วินโดวส์ (Steam) ในรูปแบบดิจิทัลดาวน์โหลด ทั้งนี้รูปแบบแพ็คเกจถูกวางจำหน่ายเฉพาะ PS4 และ นินเท็นโด สวิตช์ เท่านั้น

 รายชื่อเกมที่ถูกรวมบรรจุ 
ร็อคแมนซีโร่
ร็อคแมนซีโร่ 2
ร็อคแมนซีโร่ 3
ร็อคแมนซีโร่ 4
ร็อคแมน ZX
ร็อคแมน ZX แอดเวนท์

 รูปแบบเกม 
ตัวเกมสามารถเปลี่ยนภาษาได้ทั้งภาษาญี่ปุ่น และ ภาษาต่างประเทศ ซึ่งจะมีองค์ประกอบตั้งแต่เสียงพากย์และเอฟเฟกต์ และมีโหมดสำหรับผู้เล่นใหม่ชื่อว่า แคชชัวลซีนารีโอโหมด เพื่อให้ผู้เล่นฝึกและรับชมเนื้อหาของเกมได้ไวขึ้น นอกจากนี้ยังมี แอสซิสท์เซฟ ซึ่งเป็นจุดสำหรับเซฟเกมในแต่ละจุด นอกจากนี้มีระบบเพิ่มเติมคือ Z เชสเซอร์ เป็นการแข่งด้วยเวลาในการเคลียร์ด่าน